முட்டி வலியாக இருந்தாலும், முதுகு வலியாக இருந்தாலும், அரிப்பாக இருந்தாலும், தடிப்பாக இருந்தாலும், பிய்த்துக்கொண்டு போனாலும், போகமலே அடைத்துப்போயிருந்தாலும், மூக்கு ஒழுகிக்கொண்டிருந்தாலும், நாக்கு வறண்டுபோயிருந்தாலும், காது வலி, பல் வலி, தலை வலி, காய்ச்சல், இருமல் - இப்படி மருத்துவத் துறையால் பெயர் வைக்கப்பட்ட அல்லது இன்னும் வைக்கப்படாத எந்த நோயாக இருந்தாலும், எல்லாமே கழிவுகள் வெளியேறாமல் இருப்பதன் விளைவுகள்தான். அதைத்தான் ‘கான்ஸ்டிபேஷன்’ என்று எஹ்ரட் கூறுகிறார். கழிவுகளை ‘ம்யூகஸ்’ என்று சொல்வதுபோல, கழிவுகள் தேங்கியிருப்பதை ‘கான்ஸ்டிபேஷன்’ என்று கூறுகிறார். எனவே, அந்தச் சொல்லுக்கு விரிவானதொரு அர்த்தத்தில் எஹ்ரட் பயன்படுத்துகிறார்.